ตามชื่อย่านเลยค่ะ เพราะเป็นชุมชนกุฎีจีนแถวนี้จึงมีขนมฝรั่งกุฎีจีนขายเยอะมากกก แค่ขึ้นเรือจากท่าเรือวัดกัลยาณมิตรก็จะเจอแม่ค้าที่ตั้งโต๊ะที่ขายเจ้าขนมนี้ละค่ะ แต่แนะนำว่าอย่าเพิ่งซื้อเพราะมันแพงกว่าเข้าไปซื้อที่ร้านที่ผลิตขนมนี้เองในซอยกุฎีจีนดีกว่า สำหรับร้านธนูสิงห์นี้อยู่ในซอยกุฎีจีน 7 ค่ะ ไปไม่เป็นก็ถามทางชาวบ้านแถวนั้นได้ พอดีเราก็อธิบายทางไม่ค่อยเป็น

ระหว่างทางก็จะเจอร้านขายขนมฝรั่งกุฎีจีนนี้อีกมากมาย แต่ให้อดใจรออย่าเพิ่งซื้อนะคะ จะถึงร้านของเราแล้ว >< ความพิเศษของร้านธนูสิงห์คือเขาสืบทอดความอร่อยมากว่า 200 ปีแล้วค่ะ ได้เชลล์ชวนชิมด้วย มาถึงหน้าร้านก็จะเจอป้ายที่บอกชื่อร้านชัดเจน ร้านไม่ใหญ่มาก บรรยากาศทึมๆ เข้าไปจะเจอเคาน์เตอร์ขายเครื่องดื่ม และขนมฝรั่งกุฎีจีนที่วางเรียงรายบนชั้น ถ้าจำไม่ผิดจะมีทั้งแบบชิ้นใหญ่ 1 ชิ้นต่อถุง ราคา 30 บาท และแบบชิ้นกลาง 3 ชิ้นต่อถุง ราคา 35 บาทค่ะ

แพคเกจจิ้งดูดีมีที่มา สำหรับขนมฝรั่งกุฎีจีนนี้หลายๆคนคงทราบอยู่แล้วว่าคล้ายขนมไข่ที่โรยน้ำตาลด้านบน ตามนั้นเลยค่ะ เราเพิ่งเคยทานครั้งแรก รู้สึกว่าของร้านนี้ดูพิถีพิถัน วัตถุดิบดี สูตรลงตัว และหน้าตาดูดีกว่าเจ้าอื่นจริงๆ ซื้อกลับไปฝากคุณปู่ คุณปู่ก็ถูกใจค่ะ